ISANDA LAUAS
Tere tulemast saatesse "Isanda lauas".
Seekordne saatekülaline on Tamperest. Tere tulemast Risto Rautkoski!
Sa oled Tamperes sündinud, aga siiski Hämeest.
Jah. Olen Ida-Hämee poiss Heinolast
Millises peres sa sündisid?
Meil oli 2 last ja vanem vend oli surnud hällilapsena väiksena.
Mina olen nn palvelaps emale, sest ta tahtis uut poega ja siin ma olen!
Nagu sa viitasid ema palvetele, siis need mõjutasid sind ka nii,
et sa teismelisena käisid usinalt vaimulikel koosolekutel.
Päris pisipoisina ja tegelikult enne teismeiga.
Teismeiga tegelikult viis mu vaimulikust elust eemale,
aga väikse poisina olin aktiivne koguduse poiss
ja ka piiblikoolis piiblitundides.
Mu rind oli täis märke usinuse eest. Ja korjandustes ma korjasin sama palju
kui kõik Heinola poisid kokku. Olin innukas raha korjaja koguduse tarvis.
Kui vaadata neid päevi, siis milline aktiivsus oli
selle aja koguduse poistel ja tüdrukutel?
Heinolas oli palju ärkamisi. Sealt tuli palju usklikke sel ajal ja
mitmest minu koolikaaslastest said preestrid.
Seal oli tugev vaimulik tegevus.
Sa viitasid teismeeale, mis viis sind eemale tugevast vaimsest tööst.
Mis võis seda mõjutada?
Mingil põhjusel ma eemaldusin peale leerikooli. Elu hakkas kulgema
muul viisil ja enam ma ei käinud vaimulikel koosolekutel.
Jäin eemale ka poistekoorist ja kõigest muust tegevusest.
Maailm hakkas mind kaasa viima ja siin mõjutas ka liiga suur töö tegemine,
et isegi pühapäeviti tegin eri töid ja väikest äri.
Nagu on ilmsiks saanud, sa olid kõva töötegija ja tulemusi taga ajav isik.
Oli see siis õpetuse, koolituse alal ja sa viitasid ärile.
Tõesti väga pikka aega tegin 7 päeva nädalas tööd ja mul oli põhitöö,
kõrvaltöö, jätkuõpingud ja eri projektid ja muud asjad.
Ja siis tuli mu elus "peatus" aastal 1976. Ma olin siis 30aastane.
Olin ennast selgelt üle koormanud ja see oli üks peatumise põhjus.
Hakkasin mõtlema, mis nihu läks.
Sa õppisid, võtsid naise ja olid saanud mingi omandigi.
Jah. Olin usin. Mul oli ehitusprojekt ja laiendusprojekt Helsingis,
ühe maja laiendus ja igasugused müügid ja tegevused.
Päris noorena oli mul mitu projekti, mitu kolimist ja mitu tegevust.
Ostsin mingi krundi Puistolas ja tegin aktsiaseltsi,
müüsin selle maha ja igasugu tegevust tegin selle tööga koos.
Sa võtsid naise ja saite esimese lapse ja ei läinudki palju aastaid,
kui su ellu tuli üks kohutavaid protsesse, mis kestis kui mitu aastat?
Oli jah. Kogesin end ebaõnnestunud abikaasana ja see peatas mind,
ka 7 päeva töö tegemine juhtis mind masendusse.
Olin enesetapu lähedal aastal 1976.
See kõik peatas mind mõtlema, et kus ma olen eksinud.
Siis ma hakkasin otsima Jumalat ja siis tuli meelde väikese poisi Jeesus,
mis oli tähtsaim.
Tuli selline aeg, kus sa 2 nädalat järjest lugesid Uut Testamenti.
Jah. Võiks öelda, et mul oli see 2-nädalane "pulmareis".
Olen seda nimetanud Jeesusega pulmareisiks.
Kui inimesega on pulmareis 1 nädal, siis soovisin,
et koos Jeesusega oleks see 2 nädalat.
Ma lugesin Uut Testamenti 4x hoolega ja joonisin alla need kohad,
millest ma kohe aru ei saanud. Siis käisin nende kohta targematelt küsimas.
Nii ma õppisin ja luteri kiriku armuannid ja vaimulikud asjad olid mulle võõrad.
Leidsin kohti, mida mulle polnud õpetatud.
Ja ma imestasin, et mida tähendab, et Jeesus ristib Püha Vaimu
tulega ja mitmete selliste kohtade peale, kus ma peatusin.
Siis see esimene armastus, kui sa võtsid Jeesuse oma ellu,
said kogeda avastusi, mida Jumala Püha Vaim võib teha,
aga samal ajal vastane varastas su elust miskit. Sinu ellu tuli tõeline torm.
Jah. Ma kaotasin naise, lapse ja kõik selle töö viljad ja järele jäi see,
mille ma olin oma isalt saanud - maa, suvila,
hakkasin elu algusest peale alustama.
Kas oli nii, et su jõuline vaimulik kogemus ja muud juurdekäivad asjad
mingil moel töötasid su vastu?
Kahjuks küll. Minu esimest naist vaimulikud asjad teps mitte ei huvitanud.
Ta oli nendele asjadele vastu ega mõistnud minu vaimulikkust
ja seda, kui tähtis mulle Jeesus oli.
Ehk siis sind "lükati pesast välja"?
Umbes nii, tegelikult ei lükatud, vaid visati välja.
See oli selline erakorraline olukord. Ma parajasti kirjutan sellest raamatut.
Sa said selleks aasta tagasi prohvetliku õhutuse.
Ilma selle õhutuseta Marie Licciardo, keda ma kohtasin esimest korda
Tamperes ühes kodus, kus ta palvetas eri inimeste eest ja ma läksin tema
juurde ja keegi ei teadnud seda.
Tema ka ei hakanud kohe kujutama minu elu 1978. a.
Ja siis juhtus nii, et mu praegune naine kuulis, mida Licciardo rääkis,
siis tal hakkasid pisarad voolama. Licciardo kujutas täpselt mu elu ja ütles,
et ma peaksin kirjutama ühe raamatu pluss lisaks veel teisegi raamatu.
Ja et ma ei saa vaimulikust tööst pensionile jääda.
Jumal on andnud mulle ülesande teha Tema riigi tööd.
Kuidas sa välja tulid sellest kõigest - abielulahutus ja kõik sellega kaasnev?
Praegu me seda ei käsitle, aga sinu raamatus tuleb see ilusti esile.
Aga need olid sellised asjad, et nagu sa ütlesid, olid enesetapu äärel.
Nii oli. Ma olin juba paar aastat varem olnud enesetapu äärel,
aga Jumal oli andnud mulle rõõmu ja mu naisele viha Jeesuse vastu.
Ja tema tulevasele mehele. Nad kahjuks tegutsesid minu vastu.
Aga mul oli südames rõõm Jumalalt.
Sellest rõõmust johtuvalt oled sa neile andeks andnud?
Jah. Andeksandmist ma olen saanud tõesti praktiseerida.
Olen kogenud väga raskeid asju, kuid tänu Jumalale,
et Ta on vabastanud ja andnud elu, uue naise ja 3 uut last. Täiesti uus elu!
Selle "kõrbeperioodi" järel Jumal on andnud mitmekordselt rõõmu
ja kõike seda uut.
Olen kogenud, et Jumal annab mitmekordselt ja Tema läbi elu muutub
selliseks näitemänguks, et ei peagi enam minema teatrisse või kuhugi
etendusi vaatama. Elu on täis imelisi asju, juhtimist,
Jumala poolt ette valmistatud radu. Nii et Jumal hoiab asjad paigas.
Kui sa olid veel värskelt usus, siis juhtus sullegi üllatav olukord,
et sa said olla väga lähedal juures.
Jah. Kui palvetasin Püha Vaimu ristimist ja et Jeesus õpetaks mind,
tähendab see, et Jeesus ristib Püha Vaimuga. Nüüd on taas see aeg,
kui Jeesus ristib Püha vaimuga ja tulega. Ma ei saanud sellest aru
ja ma palvetasin, et Jumal juhiks. Olin Tampere ülikoolis õppejõud.
Lugesin muuhulgas ka ratsionalismi erikursust. Olid sügiskoosolekud ja
ma olin sõitmas autoga Heinola poole. Olin umbes 10 km sõitnud,
kui sain õhutuse, et mine Heinola Heinäsaarele.
Mõtlesin, et mul pole sinna asja ja mis ma seal teeksin.
Siis tuli meelde, et seal on nelipühi noorte konverents.
Seal olijad olid umbes 20-sed, mina aga olin üle 30-nene.
See pole minu koht ja ma otsustasin mitte minna.
Varsti tuli teist korda, et mine Heinola Heinäsaarele!
Olles üksi autos oli kohe selgitus varnast võtta, et see pole minu koht.
Ja mingi aja pärast tuli kolmas õhutus, et mine Heinola Heinäsaarele!
Mul käisid judinad läbi, kui mul meelde tulid kom korda õhutused ja kolm
korda keeldumised ja need asjad, mis on Piiblis. Ma läksin sinna.
Seal vennad Vuorinenid vedasid telgikoosolekut 500 noorega.
See oli ka ainuke kord, kui ma olen seal käinud.
Kuna ma olin ülikoolis õpetaja, siis ma arvasin, et pean minema noori õpetama.
Ütlesin, et Jumal õhutas tulema, kas saaksin ka kõneleda. Vuorised arvasid,
et niimoodi küll see asi ei lähe, pigem järgmisel aastal. Seepeale mõistsin,
et idee tuli minust endast. Läksin istuma esiritta pingile. Minu kõrvale tuli
noormees ja mind õhutati panema käsi tema õlale ja ütlema midagi
nagu "Jeesus tunneb sind! Jumal teab, et sul on halb silmanägemine.
Jeesus armastab sind!" Siis mingi jõud paiskas poisi pingi ette kõhuli maha.
Vuorinen, kes just oli kõnelemas, katkestas kõne ja tõdes,
et siin on üks noormees, kes on palvetanud, et Jeesus ristiks teda
Püha Vaimuga ja tulega. Ja nüüd see on juhtunud.
Ja see tuleb kohe tunnistama.
Ja mina siis aitasin poisi üles.
Panin ta pingile virguma ja siis jäin teisele platvormile vaatama.
Ja noormees võttis mikri ja rääkis imeilusa Jumala pühaduse,
Jumala suuruse ja ülistuse kõne.
See oli Jumalalt tulnud tarkuse kõne, mida ta rääkis. Ja kui ta lõpetas
oma kõne, siis kõik selles telgis seisid ja vaatasid, mis seal ees toimub
ja mitukümmend noort kukkus Püha Vaimu väe alla pikali.
Püha Vaim puudutas väga paljusid noori. Mitmed said Püha Vaimu ristimise
ja kukkusid ees maha, kes kuhu. Noormees tuli ära.
Ta tuli mind kallistama. Kogesin Jumala puudutust ja armastuse jõu tunnet.
See noormees hakkas rääkima keeltes nagu hüpiknukk!
Kogesin, et olin oma ülesande täitnud ja läksin oma vanemate juurde.
Nemad elasid Heinolas.
Seda ei saa kunagi unustada. See on samasugune kui Peetruse kogemus
Korneeliuse kodus, kus keset kõnet toimus üllatav Püha Vaimuga ristimine.
Minu puhul oli veel käte pealepanek. Piiblis esineb ka seda.
See oli minu usku tugevdav kogemus.
Kui mõelda, et see kõik on tõsi, see on juhtunud ja mitmed on seda näinud,
siis miks sellised asjad on siiski üsna harvad?
Minu meelest loetakse halvasti seda Piibli kirjakohta, kus Jeesus ütleb:
"Oodake minu tõotuste täitumist. Teid ristitakse Püha Vaimuga.
Te saate väe olla mu tunnistajad Jeruusalemmas ja üle kogu maailma".
Siis see Jeesuse tõotus Püha Vaimu ristimisest on antud meile.
Apostlite tegudest leiame kohti, kus Efesose teel on 12 usklikku,
Samaaria usklikud, kes said Püha Vaimu ristimise.
On mitu kohta, mis räägivad sellest asjast. Aga Soome luterlased,
ma väidaksin, et nad on nagu samaarlased, kes pole saanud õpetust
Püha Vaimu ristimise kohta ja kui Peetrus ja Johannes läksid sinna
ja panid oma käed nende peale, siis nad said Püha Vaimu.
Ma näen nagu misjonitöö nõrkust.
Probleemiks Soomes on misjonitöö palvetoe vähesus.
Kuna me ei palveta Püha Vaimu väge misjonitööks.
See on minu südamele tulnud väga tugevasti.
Kas tagajärjeks on see, et kui Püha Vaim pole tugevalt kohal,
on jumalateenistus tavaliselt selline kuiv?
See on kuiv ja inimene ise ei lähe liikvele. Nad ei saa julgust tunnistada
ega julgust ja jõudu anda oma poolt midagi misjonitööle.
Minu suur palveteema on, et Soome misjonitöö kümnekordistuks
ja et märkimisväärne osa oleks rahvamisjoni pered.
Toetan ise misjoniperesid Indias. Olen saanud imeliselt kogeda
Jaakob Marineni tööd, mullegi on antud juba imelisi rahalisi annetusi
valgetes anonüümsetes ümbrikutes Jumala tööks.
Ehk siis Jumal on rääkinud usupalvete kaudu ja usu väe kaudu.
Mingil ajal sa said nägemuse kirjutada raamat, kus sa võrdled
infotehnoloogilisi protsesse Jumala Sõnaga. Kuidas sellega on?
Kui lugesin Piiblist, siis seal kasutati põllumajanduslikke võrdlusi
ja ma mõtlesin, et praegune ühiskond on infotehnoloogiline ühiskond.
Ja kui rääkida Jumalast, sõnana, väena vaimuna, kohalolijana kõikjal
ja nähtamatuna, siis Jumal on natuke raadiolainete moodi. On sõna ja vägi,
mis on ligi. Ja kui me mõtleme, kuidas võib infotehnoloogiliselt läheneda,
kuidas info liigub, siis siitkaudu tulid tähendamissõnad.
Jeesuse tähendamissõnade õpetamine nüüdisaja inimestele. Ma usun,
Usun, et meil on Jumala kild, mille kaudu Jumal jälgib meid. Meist läheb teave
Jumala raamatutesse, kus meie kohta on kõik kirjas. Jeesuse risti juures
Jeesus on vahemees Jumala ja meie vahel. Tema kaudu saame andestuse
ja eluraamatutest kustutatakse ära meie failidest
meie patud ja Jumal ei mäleta neid.
Mis selle raamatu täpne nimi on?
"Jumala infotehnoloogilised tähendamissõnad".
Kas seda on saada?
Kodus mul on. See on vana raamat, üle 10 aasta tagasi kirjutatud.
Idee tuli juba 1978. aastal. Ma olin siis nii ajast ees,
mitmed ei saanud aru raamatu mõttest. Psühhiaatria poolelgi on inimesi,
kes ei saa aru minu raamatu mõttest.
Sa sattusid ju ka pilke alla oma raamatu pärast?
See tembeldati hulluse märgiks, üheks hulluse märgiks, kuna seal oli
Jumal keskusarvutiks, Jeesus-server või vahendaja ja isejuhitav inimarvuti.
Tollal polnud veel laptope olemas ja 1978. aastal infotehnoloogia
oli veel hall unistus ja kuskil ka mitte psühhiaatria maailmas
ei saadud nendest asjadest aru.
See infotehnoloogia viitab ka sellele, et sa oled olnud majanduselus.
Oled olnud avaliku sektori teenistuses, töötanud konsultandina,
õpetanud, olnud palju ülikoolis, vaadates nii avaliku
kui ka erasektori poole pealt seda tervikut.
Seda on näha ka sinu tsiviilelus.
Jah. Ma olen näinud palju ja huvitavat. Olen ministeeriumides
olnud usalduslikes ülesannetes ja organisatoorsetes töödes ja
juhtimisülesannetes ja rahaasjades. Olen saanud jagada kingitusi
riigi poolt ettevõtetele ja saanud selle läbi armuande.
Jumalagi armuannid on mulle lähedased asjad.
Neid ma tahan suurendada koguduse rajamiseks.
Ja teadmise sõna armuand on mulle eriti lähedane,
kuna teadmise sõna on and, mis on kiiremini põhjustanud usuletuleku.
Patune naine kaevul, kes läks kohe tunnistama:
"Olen kohanud prohvetit, kes teab kõike!" Naise tunnistusest tulid linlased usule.
Usuletuleku kiirus on teadmise sõna kaudu väga tähtis.
Kahjuks meie preesterkond ei tunne ja ei õpeta armuandidest.
Küsitlesin üle 10 aasta tagasi umbes 60 pastorit.
Nendest kahjuks üks tundis armuande nii, et sai ka teistele õpetada.
Kaks preestrit natuke tundsid. See statistika näitab,
et ei tunta, kui tähtis and see on usu seisukohast ja tunnistuse seisukohast.
Me mõlemad oleme teinud oma elutöö ettevõtjatena ja näinud seda,
kui tähtis on ettevõtte juhtkonnale teada tulevikku. Teada,
kuhu võib investeerida, millistel toodetel on edu. Ja kui inimtarkus ei tea
homsest päevast mitte midagi. Ja kui meil on selline aare,
millele sa viitasid, teadmise sõnad ja armuannid, siis kuidas sa seda avaksid
Soome oludes, kus majanduselu vajaks tõelist tarkust?
Mitmed asjad on sellised, et neid ja nende mõju ei märgata.
Näiteks 6-päevasest töönädalast loobumine aastal 1970. viis selleni,
et tööpuudus on hakanud vähehaaval kasvama OECD maades,
kristlikes maades, ehk tööd lähevad just nendesse maadesse, kus tehakse tööd.
Seda normaalne inimene ei pane tähele. Mul on statistikat ajast,
mil vastutasin Tampere tööstusringkondade ees.
Seal oli palju jalatsite vabrikuid, aga need on kadunud.
Ja nad kaovad ka Euroopas. Nad kaovad sealt, kus tehakse lühem
tööaeg ja töö üksikesemete tegemisel läheb kalliks.
Kõik ei tunnista neid arengusuundi, mis võivad olla 2-3 sugupõlve mõõtu.
Need mõjutavad sihikindlalt ettevõtete kasvu ja eriti tööstus, mis võistleb
kogu maailma meistritiitli eest. Seal see võistlus on karm.
Teenindus käitub natuke teistmoodi. Olles 30 aastat teeninud
kaubandus-ja tööstusministrit, olen uurinud teemat põhjalikult
ning arutan neid asju Piibli valguses.
Mind teeb murelikuks see - 6 päeva tööd tee!
Kui küsimus on ka selles, et tehakse vähem ja kui seal on protsendi-
või tunnipalk, mis on siin põhjamaades, siis konkurentsieelised tulevad sealt.
Kõik Ameerika arvutite osad tehakse Hiinas.
Jah. See areng on tõsine. Ja loodetavasti sellega saadakse hakkama.
Ise olen eriti mures selle arengu suhtes ja 1978. aastal
kirjutasin artikli "0,2- tuleviku tegija 2000". See sai mingil määral tõeks:
globaliseerumisilmingud, Soome firmade rahvusvahelised
investeeringud ja meil mitmesuguseid väljakutseid meie majanduselus
tööl ja usinuses.
Loodetavasti saame hakkama ja sellega, et me kõvasti teeme tööd.
Risto, sellel teemal oleks meil jutuajamist vähemalt paariks tunniks.
Aga kellaaeg läheneb lõpule ja nüüd ma paluksin,
et sa ütleksid vaatajatele, mis Püha Vaim su südamele annab.
Jeesus on me juht ja Õpetaja. Ja Tema õpetusi soovitan soojalt lugeda.
Mulle oli Uus Testament elu pööre, suur muutus. Ta andis rõõmu,
armastuse ja imelise elu. Ta andis uue naise palvevastusena ja lapsed.
Olen Jeesusele tänulik. Usun, et Temas tasub otsida turvapaika.
Temas on kõik.Tema on elu! Ta on leitav Uue Testamendi sõnade kaudu.
Kallis vaataja, ma soovin, et sa loeksid Uut Testamenti.
Seal on Jumala Poja õpetus, tarkus, igavene tarkus, igavene elu.
Jeesus suri meie pattude eest ja Tema on me päästja. Temas leiame pelgupaiga.
Mõnikord tulevad rõõmupisarad, mõnikord rõõm avaldub teistmoodi.
Olen liigutatud Jumala headusest. Ma tänan Teda selle eest.
Kallis Jeesus, tänu selle eest, et sina õnnistad igat vaatajat
ja mõjutad, annad jõudu, annad jõudu minna tunnistama.
Annad Püha Vaimu ja armuande koguduse rajamiseks.
Annad Püha Vaimu ristimise mitmele tulla uude ellu, uude julgusesse,
vaimuliku elu väeks.
Jumal, tänu selle eest, et sa vastad palvetele. Su Sõna on tõde.
Kallis Jeesus, sa ütlesid, et oodake tõotuste täitumist.
Teid ristitakse Püha Vaimuga varsti peale neid päevi.
Oodake seda, kallid sõbrad!
Siis saate kogeda imelisi asju. Ja elu on suur vaimulik seiklus.
Aitäh, Risto, et sa tulid saatesse. Meie vestluse ajal ma kogesin
tugevat Püha Vaimu ligiolu, samuti lõpupalve ajal. Minu palve oleks,
et majanduselu ja poliitika tippu saadaks sinu sarnaseid inimesi,
kes loodavad Jeesuse imelisele väele. Aitäh ja õnnistusi sulle!
Tõlge: Raul Jürimaa